**8. A feladat a fasiszta Olaszországgal kapcsolatos.**

**Oldja meg a feladatokat a fasiszta diktatúra kiépüléséhez kapcsolódó források és ismeretei segítségével!**

„Azt állítom, hogy a forradalomnak jogai vannak. Hozzáteszem: mint mindenki tudja,

azért vagyok itt, hogy megvédjem és a lehető legmesszebbmenőre fokozzam a

feketeingesek forradalmát. […] Ebből a süket, szürke teremből seregemmel egy tábori

tanyát csinálhattam volna, szétrombolhattam volna […]. Mindezt megtehettem volna,

de nem akartam megtenni, legalább most, kezdetben nem.” *(Mussolini miniszterelnöki*

*bemutatkozó beszéde)*

**a) Mi volt az az esemény, amelyet Mussolini „forradalomnak” nevezett?** (1 pont)

………………………………………………………………………………..

**b) Melyik évben került sor erre az eseményre?** (1 pont) ………………..

**c) Nevezze meg azt az intézményt, amelyiket megfenyegette Mussolini az idézett beszédében!** (1 pont)

……………………………………………………..

**d) Nevezze meg a modern, demokratikus politikai rendszerek működésének két olyan –a felvilágosodás korában megfogalmazott – alapelvét, amelyeket sértettek a következő törvények!** (Elemenként 0,5 pont.)

*„*A királyi kormánynak 1923. december 31-ig lehetősége van arra, hogy törvényerejű

rendeleteket hozzon.”

„A kormányfőt a király nevezi ki és hívja vissza. A kormányfő a királynak tartozik

felelősséggel […].”

*(Törvények az 1920-as évekből)*

**1.** …………………………………………………………………….

**2.** …………………………………………………………………….

**Megoldás**

**8. Fasiszta Olaszország (Összesen 4 pont.)**

**a)** A fasiszta hatalomátvétel. / A „Marcia su Roma”. *(A helyes válasz más megfogalmazásban*

*is elfogadható. A „forradalom” szót tartalmazó kifejezések nem fogadhatóak el válaszként.)*

(1 pont)

**b)** 1922 (1 pont)

**c)** parlament / országgyűlés *vagy* képviselőház / a parlament alsóháza (1 pont)

**d)** (a törvényhozásnak) felelős kormány (elve);

népszuverenitás / népfelség (elve);

hatalommegosztás / hatalmi ágak szétválasztása *vagy* a hatalmi ágak kölcsönös ellenőrzése.

*(A pontosvesszővel elválasztott válaszok közül bármelyik kettő elfogadható. A helyes válaszok*

*más sorrendben is elfogadhatóak.)* (Elemenként 0,5 pont, összesen 1 pont.)